Hans Marius Andersen

Hans Marius Andersen (født 23. desember 1994 i Bergen) er en norsk musiker,  multiinstrumentalist og trompetsolist fra Askøy utenfor Bergen.


== Karriere ==
Som femåring begynte Andersen i det lokale skolekorpset og fem år senere avanserte han blant annet til det lokale brassbandet og symfoniorkesteret Ung Symfoni. Han har senere spilt med mange forskjellige band, korps og orkester, blant annet i Bergen Big Band, Euroradio Jazz Orchestra og orkesteret ved Den Nationale Scene.
Blant Andersens mentorer er Arnulf Naur Nilsen, Helge Haukås og Stian Eilertsen. Over en treårsperiode fra 2010 til 2013 var han elev ved konservatorielinjen på talentutviklingsprogrammet til Barratt Due musikkinstitutt.
Andersen er hovedsakelig aktiv innen jazz og klassisk musikk, men har erfaring med alt fra rock, metall og punk til pop. Han er aktiv som solist, og har deltatt og vunnet i både regionale og nasjonale konkurranser. Andersen har blant annet vunnet Norgesmesterskapet for solister i 2010, og i 2012 deltok han i den NRK-produserte musikkonkurransen Virtuos, hvor han vant publikumsprisen. Andersen har gjennom ulike prosjekter samarbeidet med kjente artister i de fleste sjangre, som Sissel Kyrkjebø, Håkan Hardenberger, Sigvart Dagsland, Tord Gustavsen, Jerry Bergonzi, Alexandra Joner,  Aurora, Sondre Lerche, Blood Command, Vulture Industries, Trygve Skaug, Isac Elliot, Sjur, Ohad Talmor, Wolfgang Plagge, Morten Abel, Ingrid Jensen, Rune Johnsen, Øyvind «Elg» Elgenes,Chris Holsten, Nat Macintosh, Jon Balke, Jens Wendelboe, Adam Douglas, Karoline Krüger, Fargespill, Olav Stedje, Nick Van Eede, Gianluigi Trovesi og Katrina Leskanich fra Katrina and the Waves. I tillegg har han vært solist med blant andre Bergen Filharmoniske Orkester, Kringkastningsorkesteret og Forsvarets Musikkorps Vestlandet.Våren 2022 begynte Andersen et samarbeid med Blåsemafian og er et fast medlem av Blåsemafian extended. Andersen har opptrådt med gruppen også tidligere, da blant annet på Nobels Fredspriskonsert i Telenor Arena.
Julen 2010 debuterte han som plateartist med juleplaten My Christmas. Høsten 2012 ble Hans Marius Andersen Quartet startet. I løpet av våren 2013 utviklet bandet seg til en kvintett som høsten 2013 ga ut Andersens andre soloplate Embraceable You. Høsten 2018 ga Andersen ut sin tredje soloplate Tango For One. 
Utenfor Norge har han holdt konserter i USA, England, Frankrike, Ungarn, Sverige, Taiwan, Italia, Tyskland, Sveits og Polen. Blant annet har Andersen opptrådt ved verdenskjente Ronnie Scott’s Jazzklubb i London og The Jazz Gallery i New York.


== Diskografi ==


=== Som solist / bandleder ===
2018: Tango for One (album), Beatstone
2013: Embraceable You (album), Acoustic Records
2013: Autumn Leaves (singel). Acoustic Records
2010: My Christmas (album), Ess Engros AS/Troll Classics


=== Medvirkende ===
2023: Stig van Eijk - Someday
2022: Anita Nordheim Blues n' Groove Company - Despite, Beatstone Records
2021: Fagernes Yacht Klubb: Gotta Go Back, Jansen Records
2021: Fagernes Yacht Klubb: Closed In By Now, Jansen Records
2020: Roy Vorland: O Helga Natt
2020: LËO: French 75
2020: LËO: Victoria
2020: SOJO: Kontinyou, FeitaBoogie
2019: 2SH: Feel, Papaya Whip
2019: Vulture Industries: Deeper, Karisma & Dark Essence Records AS
2019: ConFusion: Omerta (Code of Silence)
2018: Bjørn Willberg Andersen («Bamse»): Engler over Møhlenpris, Apollon Records
2018: Sigvart Dagsland og Karoline Krüger: Carol of the Bells, Grappa
2018: Isac Elliot og SJUR: Rich and Famous, Sony Music
2017: Trygve Skaug: Ei stjerne som deg, Frelsesarmeen
2017: Vulture Industries: Stranger Times
2017: ConFusion: On Track
2017: Blood Command: Cult Drugs
2017: Specific Moments: Doing All the Things (singel)
2016: Ohio: In Your Face (EP)
2016: Timeflies (SJUR Remix)
2016: Euro Radio Jazz Orchestra – Diokan Suite – 2016
2015: Ohio: Emotion (singel)
2015: Voksne Herrers Orkester: En hyllest til Logen, Grappa
2015: Den Nationale Scene: Det skulle vært meg (singel), Songbird
2014: Den Nationale Scene: Hellemyrsfolket, Songbird
2014: Ohio: Sunshine (singel)
2013: TV-intro til Skal vi danse, TV2
2013: Ole Amund Gjersvik: All Together Now, Acoustic Records
2012: Knut Ariel: Vår kjæreste båt, Troll Classics
2012: Nils Eivind Nikolaisen: Resymé
2011: Norwegian Wind Orchestra og Ole Edvard Antonsen: 2011 WASBE


== Referanser ==


== Eksterne lenker ==
hansmarius.com